ai4bharat/Pralekha huggingface dataset:
पेट्रोलियम आणि नैसर्गिक वायू मंत्रालय
धर्मेंद्र प्रधान यांनी भारताच्या विकास गाथेमधील विशाल संधीचा लाभ घेण्यासाठी अमेरिकेतील गुंतवणूकदारांना केले आमंत्रित
अमेरिकेच्या ऊर्जा सचिवांसोबत कार्यकारी उद्योग गोलमेज बैठकीत मंत्री झाले सहभागी
 बुधवारी आयोजित केलेल्या उद्योग स्तरीय संवादाचे सह-अध्यक्षस्थान भूषविले. याव्यतिरिक्त अमेरिका-भारत धोरणात्मक ऊर्जा भागीदारी  यांनी मंगळवारी आयोजित केलेल्या उद्योग स्तरीय संवादाचे अध्यक्षस्थान देखील भूषविले.
पीएनजी मंत्रालयाचे सचिव, तरुण कपूर, अमेरिकेचे भारतीय राजदूत तरणजित संधू, भारत आणि अमेरिका सरकारच्या ऊर्जा संबंधित मंत्रालयांचे प्रतिनिधी आणि भारतीय व अमेरिकन कंपन्यांच्या प्रतिनिधींनीही या आभासी बैठकीत भाग घेतला.
या संवाद दरम्यान प्रधान यांनी अमेरिकन कंपन्यांना आणि गुंतवणूकदारांना भारतातील नवीन संधींमध्ये गुंतवणूक करण्यासाठी आमंत्रित केले. या क्षेत्रातील भारतीय आणि अमेरिकन कंपन्यांमध्ये काही सहकार्यात्मक प्रयत्न झाले आहेत, परंतु ते त्यांच्या क्षमतेपेक्षा खूपच कमी असल्याचे मंत्री म्हणाले. अमेरिका-भारत ऊर्जा भागीदारीची लवचिकता ही भारत-अमेरिका धोरणात्मक भागीदारी मधील एक अतिशय शाश्वत आधारस्तंभ असल्याचे त्यांनी निदर्शनास आणून दिले.
प्रधान म्हणाले की या आव्हानात्मक काळातही भारत आणि अमेरिका जागतिक ऊर्जा बाजारात स्थिरता आणण्यासाठी असो किंवा मग कोविड-19 संबंधीत आव्हानांवर मात करणे असो उभय देश एकत्रित सहकार्याने प्रयत्न करीत आहेत. ते म्हणाले, “आजच्या अशांत व अस्थिर जगात एक स्थिरता आहे आणि ती म्हणजे आमच्या द्विपक्षीय भागीदारीची ताकद ”
धोरणात्मक ऊर्जा भागीदारीबद्दल बोलताना मंत्री म्हणाले की नैसर्गिक वायू क्षेत्रातील सहकार्याला प्राधान्य देण्यात आले आहे. मंत्र्यांनी यावेळी भारतीय ऊर्जा क्षेत्रातील एलएनजी बंकरिंग, एलएनजी आयएसओ कंटेनर विकास, पेट्रोकेमिकल्स, जैव-इंधन आणि कॉम्प्रेस्ड जैव वायू या क्षेत्रातील अनेक आगामी नवीन संधींबद्दल माहिती दिली.
प्रधान यांनी भारतातील शोध व उत्पादन क्षेत्रातील दूरगामी बदल आणि धोरणात्मक सुधारणांविषयीही सांगितले. जलदगतीने विकसित होणाऱ्या अर्थव्यवस्थेच्या गरजा भागविण्यासाठी देश तयार होत असल्यामुळे, पुढील पाच वर्षात तेल आणि वायूचा शोध तसेच गॅस पुरवठा व वितरण नेटवर्कच्या विकासासह नैसर्गिक वायूची पायाभूत सुविधा उभारण्यात 118 अब्ज अमेरिकन डॉलर्सपेक्षा जास्त गुंतवणूक भारतात होणार आहे असे ते म्हणाले.
पुढच्या OALP आणि DSF बोली फेऱ्यांमध्ये अमेरिकन कंपन्यांनी अधिकाधिक गुंतवणूक करण्यासाठी सहभागी व्हावे असे आमंत्रण मंत्र्यांनी दिले आहे.
उद्योग गोलमेजचे वर्णन करताना ते म्हणाले की इथले विचार-विमर्श आपल्याला उद्योगाच्या दृष्टीकोनातून उपयुक्त माहिती पुरवतील.
रेल्वे मंत्रालय
पूर्व समर्पित मालवाहतूक मार्गिकेच्या नुकत्याच उद्घाटन केलेल्या न्यू खुर्जा-न्यू भाऊपूर टप्प्यावर मालवाहू रेल्वेनी गाठला परिवर्तन घडवणारा ताशी 90 किलोमीटरपेक्षा जास्त वेग
नवी दिल्ली, 4 जानेवारी 2021
पूर्व समर्पित मालवाहतूक मार्गिकेच्या नुकत्याच उद्घाटन केलेल्या न्यू खुर्जा-न्यू भाऊपूर टप्प्यावर मालवाहू रेल्वेनी ताशी 90 किलोमीटरपेक्षा जास्त हा सर्वाधिक वेग गाठायला सुरवात केली असून यामुळे मोठे परिवर्तन घडण्यासाठी मदत होणार आहे. या रेल्वेच्या जलद गतीमुळे मालाची वेगवान वाहतूक आणि माल वाहतूक खर्च कमी होणार आहे.
पंतप्रधान नरेंद्र मोदी यांनी 29.12.2020 ला पूर्व समर्पित मालवाहतूक मार्गिकेच्या न्यू खुर्जा-न्यू भाऊपूर या 351 किलोमीटर लांबीच्या, टप्प्याचे उद्घाटन केले आहे. या मार्गिकेच्या उद्दिष्टांची पूर्तता करत या नुकत्याच उद्घाटन झालेल्या टप्प्यावर महत्वाच्या वस्तूंची अखंड वाहतूक सुरु आहे. 3 जानेवारी 2021 पर्यंत या नव्या टप्प्यावर 53 मालवाहू रेल्वे धावल्या आहेत.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 184
पर्यावरण, वन एवं जलवायु परिवर्तन मंत्रालय
आगामी हिवाळ्यात प्रदूषणकारक उपक्रमांविरोधात कठोर सतर्कता राखली जाईल
वास्तववादी प्रतिसाद जाणून घेण्यासाठी केंद्रीय प्रदूषण नियंत्रण मंडळाकडून दिल्ली आणि एनसीआर शहरांमध्ये 50 पथके तैनात केली जातील.
हवेची चांगली गुणवत्ता सुनिश्चित करण्याच्या प्रयत्नांना गती देण्यासाठी, केंद्रीय प्रदूषण नियंत्रण मंडळाची  50 पथके 15 ऑक्टोबर, 2020 ते 28, फेब्रुवारी 2021.या कालावधीत विशेष क्षेत्र दौऱ्यासाठी तैनात केली जातील.
ही पथके उत्तर प्रदेशातील दिल्ली आणि नोएडा, गाझियाबाद, मेरठ ही एनसीआर शहरे, हरियाणामधील गुरुग्राम, फरीदाबाद, वल्लभगड , झज्जर, पानीपत, सोनेपत; आणि राजस्थानमधील भिवडी, अलवर, भरतपूरचा दौरा करतील. ही समस्या आणखी वाढली आहे अशा हॉटस्पॉट भागात ही पथके विशेष लक्ष केंद्रित करतील.
प्रमुख वायू प्रदूषण करणार्या स्रोतांची त्वरित माहिती देणे, म्हणजे योग्य नियंत्रण उपायांशिवाय मुख्य बांधकाम कामे, रस्त्यांच्या कडेला आणि उघड्या जागेवर कचरा आणि बांधकाम साहित्य टाकणे , कचरा / औद्योगिक कचरा मोकळ्या जागेत जाळणे, इत्यादी कामांबाबत समीर ऍपद्वारे त्वरित माहिती दिली जाईल.
प्रदूषण करणार्या उपक्रमांबाबत अभिप्राय त्वरित कारवाईसाठी स्वयंचलित प्रणालीद्वारे संबंधित संस्थेबरोबर सामायिक केला जाईल. तपशील राज्य सरकारांबरोबर देखील सामायिक केला जाईल. यामुळे संबंधित संस्थांकडून योग्य स्तरावर वेळेवर कारवाई आणि देखरेखीत मदत होईल.
प्रदूषणाच्या पातळीचा दर तासाला आढावा घेण्यासाठी आणि राज्य यंत्रणांशी समग्र समन्वय ठेवण्यासाठी सीपीसीबी मुख्यालयात केंद्रीय नियंत्रण कक्ष कार्यान्वित करण्यात आला आहे. याव्यतिरिक्त, पथकांचे उत्तम व्यवस्थापन आणि समन्वयासाठी जिल्हानिहाय नोडल अधिकारी नियुक्त केले आहेत.
दिल्ली आणि एनसीआर प्रदेशातील हिवाळ्यात हवेची गुणवत्ता ही प्रमुख पर्यावरणीय समस्या आहे. या भागातील वायू गुणवत्ता व्यवस्थापनासाठी मागील पाच वर्षांपासून विविध प्रयत्न केले जात आहेत. हवेच्या गुणवत्तेत दरवर्षी थोडीथोडी सुधारणा दिसून आली असली तरी बरेच काही करण्याची गरज आहे.
B.Gokhale/S.Kane/P.Kor
मंत्रिमंडळ
फौजदारी प्रकरणांमध्ये परस्पर कायदेशीर सहकार्यासाठी भारत आणि ब्राझिल यांच्यात झालेल्या कराराला केंद्रीय मंत्रिमंडळाची मंजुरी
नवी दिल्ली, 22 जानेवारी 2020
फौजदारी प्रकरणांमध्ये परस्पर कायदेशीर सहकार्यासाठी भारत आणि ब्राझिल यांच्यात झालेल्या कराराला आज केंद्रीय मंत्रिमंडळाने मंजुरी दिली.
दोन्ही देशातल्या फौजदारी प्रकरणांचा निपटारा लवकरात लवकर घ्यावा यासाठी परस्पर कायदेशीर सहकार्य तसेच तपास आणि शिक्षेच्या अंमलबजावणीतही परस्पर सहकार्य करणे शक्य होणार आहे. बहुराष्ट्रीय गुन्हेगारी आणि त्याचा दहशतवादाशी असलेला संबंध लक्षात घेता या करारामुळे दोन्ही देशांना अशा प्रकरणांचा सामना करताना व्यापक कायदेशीर आधार मिळू शकेल. गुन्ह्यांचा छडा लावणे, पुरावे, गुन्ह्यांना अटकाव करणे तसेच अशा गुन्ह्यांसाठी विशेषत: दहशतवादी कारवायांसाठी दिला जाणारा निधी रोखणे या करारामुळे शक्य होणार आहे.
S.Tupe/R.Aghor/P.Kor
(Visitor Counter : 96
इलेक्ट्रॉनिक्स आणि माहिती तंत्रज्ञान मंत्रालय
जागतिक डिजिटल सार्वजनिक पायाभूत सुविधा  शिखर परिषदेचे दोन दिवस यशस्वी आयोजन
इंडिया स्टॅक म्हणजेच लोकसंख्येच्या प्रमाणात अंमलात आणलेले यशस्वी डिजिटल उपाय सामायिक करण्यासाठी भारताने आर्मेनिया, सिएरा लिओन, सुरीनाम आणि अँटिग्वा तसेच बारबुडा या चार देशांसोबत सामंजस्य करारावर केली स्वाक्षरी
सेक्टर अगनोस्टिक आणि क्षेत्रीय डीपीआय वर 10 चर्चासत्रे आयोजित; डीपीआयवर 60 जागतिक तज्ज्ञांनी सखोल दृष्टीकोनाने, विचारप्रवर्तक आणि परिणामाभिमुख चर्चा केल्या
पुणे , 13 जून 2023
जी 20 डिजिटल अर्थव्यवस्था कार्य गटाच्या तिसऱ्या बैठकीचा उप-कार्यक्रम म्हणून जागतिक डिजिटल सार्वजनिक पायाभूत सुविधा  शिखर परिषदेचे गेले दोन दिवस यशस्वी आयोजन करण्यात आले. केंद्रीय इलेक्ट्रॉनिक्स आणि माहिती तंत्रज्ञान तसेच कौशल्य विकास आणि उद्योजगता राज्यमंत्री राजीव चंद्रशेखर यांच्या हस्ते या शिखर परिषदेचे उद्घाटन झाले. सुमारे 50 देशांतील 150 प्रतिनिधी आणि 250 हून अधिक प्रतिनिधींनी प्रत्यक्ष हजेरी लावली आणि 2000 हून अधिक व्यक्तींनी दूरदृश्य प्रणालीद्वारे हजेरी लावली. शिखर परिषदेदरम्यान, भारताने आर्मेनिया, सिएरा लिओन, सुरीनाम आणि अँटिग्वा आणि बारबुडा या चार देशांसोबत इंडिया स्टॅक म्हणजेच लोकसंख्येच्या प्रमाणात अंमलात आणलेले यशस्वी डिजिटल उपाय सामायिक करण्यासाठी सामंजस्य करारावर स्वाक्षरी केली.
क्षेत्रीय डीपीआय वर दहा चर्चासत्रे झाली. डीपीआय वर सुमारे 60 जागतिक तज्ञांनी सखोल दृष्टीकोन असलेली, विचार करायला लावणारी आणि परिणामाभिमुख चर्चा केली. पहिल्या दिवशी म्हणजे 12 जून 2023, ‘डिजिटल सार्वजनिक पायाभूत सुविधांचा आढावा’, ‘लोकांच्या सक्षमीकरणासाठी डिजिटल ओळख’, ‘डिजिटल पेमेंट्स आणि वित्तीय समावेशन’, ‘न्यायिक प्रणाली आणि नियमांसाठी डीपीआय’ अशी चार सत्रे झाली.
इंग्रजीत सविस्तर बातमीसाठी कृपया येथे क्लिक करा.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 153
ग्राहक व्यवहार, अन्न आणि सार्वजनिक पुरवठा मंत्रालय
लॉकडाउनमध्येही अन्नधान्य खरेदीच्या कामाला वेग
मध्यवर्ती निर्धारित 400 लाख मेट्रिक टन गहू खरेदीच्या लक्ष्यापैकी निम्म्याहून जास्त खरेदीकार्य पूर्ण
45 लाख मेट्रिक टन धान खरेदी, तेलंगणाचा सर्वात जास्त 30 लाख मेट्रिक टन वाटा
‘पीएमजीकेवाय’अंतर्गत राज्ये आणि केंद्रशासित प्रदेशांनी 70 लाख मेट्रिक टन धान्य उचलले; हे प्रमाण तीन महिन्यांच्या एकूण वाटपाच्या जवळपास 58 टक्के
नवी दिल्ली, 7 मे 2020
संपूर्ण देशभरामध्ये लॉकडाउन असतांनाही गहू आणि तांदूळ  यांच्या खरेदीचे काम अतिशय वेगाने केले जात आहे. त्याचबरोबर रब्बी हंगामाची कामेही तेजीत आहेत. यंदा 400 लाख मेट्रिक टन गव्हाची खरेदी करण्याचे लक्ष्य निर्धारित करण्यात आले आहे, त्यापैकी आत्तापर्यंत 50 टक्क्यांपेक्षा जास्त म्हणजेच 216 लाख मेट्रिक टन गहू दि. 6 मे, 2020 पर्यंत खरेदी करण्यात आला आहे. विशेष म्हणजे गहू पिकवण्यात आघाडीवर असलेल्या पंजाब, हरियाणा आणि मध्य प्रदेश या राज्यांमध्ये गव्हाच्या खरेदीला 15 एप्रिलनंतर प्रारंभ झाला आहे. त्यामुळे या राज्यांत अजूनही गहू खरेदी सुरू आहे. तसेच धान खरेदीही मोठ्या प्रमाणावर होत आहे. आत्तापर्यंत सरकारी संस्थांनी 44.9 लाख मेट्रिक टन धान खरेदी केली आहे.
देशात सर्वाधिक म्हणजे 104.28 लाख मेट्रिक टन गव्हाची खरेदी पंजाबात झाली. तर त्यापाठोपाठ हरियाणामध्ये 50.56 लाख मेट्रिक टन आणि मध्य प्रदेशात 48.64 लाख मेट्रिक टन गव्हाची खरेदी करण्यात आली आहे. या राज्यांमध्ये अवकाळी पाऊस झाल्यामुळे गव्हाच्या साठ्यावर परिणाम झाला आहे. त्यामुळे भारत सरकारने शेतकरी बांधवांच्या हिताचा विचार करून गहू खरेदीचे काही नियम शिथील केले. त्याचा लाभ गहू उत्पादकांना मोठ्या प्रमाणावर झाला आहे. शेेतक-यांना मोठ्या संकटातून वाचवता आले आहे. उत्तर प्रदेश आणि राजस्थान यांनीही मध्यवर्ती खरेदीचे कामासाठी मदत केल्यामुळे कामाला वेग आला आहे.
धान खरेदीमध्ये तेलंगणा आघाडीवर आहे. या राज्यात मोठ्या प्रमाणावर सिंचन प्रकल्प असल्यामुळे मोठ्या प्रमाणात धान खरेदी होत आहे. एकूण 45 लाख मेट्रिक टन धान खरेदीपैकी एकट्या तेलंगणामध्ये 30 लाख मेट्रिक टन धान खरेदी करण्यात आले आहे. त्याखालोखाल 10 लाख मेट्रिक टन धान आंध्र प्रदेशात खरेदी करण्यात आले आहे. संपूर्ण देशभरामध्ये लॉकडाउन असतानाही अन्नधान्य खरेदी करणे म्हणजे एक मोठे आव्हानच होते. मात्र केंद्र सरकार आणि संबंधित राज्य सरकार यांनी व्यापक हिताचा विचार करून संयुक्तपणे ‘टीम’ बनून काम केल्याचा परिणाम म्हणजेच या हंगामात झालेली विक्रमी धान्य खरेदी आहे.
‘पीएमजीकेवाय’म्हणजेच प्रधानमंत्री गरीब कल्याण अन्न योजनेअंतर्गत राज्य सरकारच्यावतीने धान्य उचलण्याचे काम प्रगतिपथावर आहे. यामुळे देशभरातल्या 80 कोटी लाभार्थींना तीन महिने मोफत 5 किलो धान्य वितरित करणे शक्य होत आहे. या योजनेसाठी राज्ये आणि केंद्र सरकारांनी आत्तापर्यंत 70 लाख मेट्रिक टन अन्नधान्य उचलले आहे. हे प्रमाण एकूण वितरणासाठी लागणा-या अन्नधान्याच्या जवळपास 58 टक्के आहे. सर्व राज्याने एप्रिल, 2020 साठी असलेला कोटा लक्षात घेवून धान्य उचलले आहे तर पाच केंद्रशासित प्रदेशांनी आपल्या तीन महिन्याचा कोटा पूर्ण उचलला आहे. देशातल्या प्रत्येक राज्याला आणि केंद्रशासित प्रदेशाला अन्नधान्याचा पुरेसा साठा उपलब्ध करून देण्याचे कार्य केंद्र सरकारने केले आहे. त्यामुळे कोणालाही धान्य मिळेल की नाही, याविषयी चिंता करण्याचे गरज नाही. देशात पुरेसे अन्नधान्य उपलब्ध असल्याचे सरकारने स्पष्ट केले आहे.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सुक्ष्म, लघु आणि मध्यम उदयोग मंत्रालय
खादी आणि ग्रामोद्योग आयोगाच्या वतीने स्वातंत्र्याच्या अमृत महोत्सवानिमित्त मुंबईत ‘तिरंगा यात्रा’
मुंबई - दि. 17 ऑगस्ट] 2022
देशाच्या 76 व्या स्वातंत्र्यदिनानिमित्त खादी आणि ग्रामोद्योग आयोगाचे अध्यक्ष मनोज कुमार यांनी मुंबईतल्या खादी आणि कुटिरोद्योग कार्यालयाच्या प्रांगणामध्ये राष्ट्रध्वज फडकवला.
याप्रसंगी आयोजित कार्यक्रमामध्ये प्रमुख भाषण करताना मनोज कुमार म्हणाले, अमृत महोत्सव देशवासियांना एका धाग्यामध्ये जोडून देशभक्तीची भावना आणखी दृढ करेल. महात्मा गांधींजींना विश्वास होता की, आपली लहान गावे, खेडी मजबूत झाली तरच राष्ट्र मजबूत होईल. यासाठी आपण अथक प्रयत्न करून गांधींजींचे स्वप्न पूर्ण करण्याचा आज संकल्प करूया. यावेळी ते पुढे म्हणाले की, राष्ट्रीय तसेच आंतरराष्ट्रीय स्तरावर खादीला प्रोत्साहन देण्याचा प्रयत्न सरकारकडून इतक्या मोठ्या प्रमाणावर पहिल्यांदाच होत आहे. पंतप्रधान नरेंद्र मोदी आपल्या ‘मन की बात’ या नभोवाणीवरील कार्यक्रमामध्ये तसेच इतरही कार्यक्रमांमध्ये खादीला प्रोत्साहन देतात, याचाही मनोजकुमार यांनी उल्लेख केला.
खादी ग्रामोद्योग आयोगा आता आर्थिक विकासावर लक्ष केंद्रीत करून या क्षेत्राला अधिक बळकट करणार आहे. खादी आणि ग्रामोद्योग आयोग ही एक बहुआयामी संस्था आहे. या संस्थेमध्ये समाजातल्या सर्व घटकांच्या उन्नतीसाठी विविध योजना राबविल्या जात आहेत, असेही मनोजकुमार यावेळी म्हणाले.
स्वातंत्र्य दिनाच्या कार्यक्रमामध्ये केव्हीआयसीच्या मुंबई कार्यालयात विविध सांस्कृतिक कार्यक्रमांचे आयोजन करण्यात आले होते. यावेळी वाद्यवृंद, कठपुतळी कार्यक्रम, सूतकताईवरील कथाकथन, आणि कवी संमेलनाचे आयोजन करण्यात आले होते.
खादीच्या वापराविषयी लोकांना प्रोत्साहन देण्यासाठी केव्हीआयसीच्या वतीने चर्चगेट रेल्वे स्थानक ते मरीन ड्राइव्ह या मार्गावर ‘तिरंगा यात्रा’ काढण्यात आली. यामध्ये केव्हीआयसीचे कर्मचारी आणि अधिकारी यांच्यासह हजारो खादी कारागीर, खादी कामगार सहभागी झाले होते. याआधी, 11 ऑगस्टपासून देशभरातल्या केव्हीआयसीच्या सर्व प्रादेशिक कार्यालयांच्यावतीने ‘तिरंगा यात्रा’ आयोजित करण्यात आली.
कार्मिक, सार्वजनिक तक्रार आणि निवृत्ती वेतन मंत्रालय
महामारीच्या परिस्थितीचा आढावा घेतल्यानंतर उद्यापासून पूर्ण कार्यालयीन उपस्थितीला पुन्हा सुरूवात केली जाईल,असे केंद्रीय मंत्री डॉ जितेंद्र सिंह यांनी म्हटले आहे
डॉ.सिंग म्हणाले, सर्व स्तरावरील कर्मचाऱ्यांना, कोणत्याही सवलतीविना, 7 फेब्रुवारी 2022 पासून कार्यालयात नियमितपणे प्रत्यक्ष हजर राहावे लागेल
नवी दिल्ली, 6 फेब्रुवारी 2022
केंद्रीय राज्यमंत्री, विज्ञान आणि तंत्रज्ञान मंत्रालय; , , कार्मिक, सार्वजनिक तक्रार, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह यांनी आज संध्याकाळी असे जाहीर केले आहे की, आज महामारीच्या परिस्थितीचा आढावा घेण्यात आला आणि कोविड रुग्णांची संख्या तसेच पॉझीटीव्हीटीच्या दरात झालेली घट लक्षात घेऊन,असा निर्णय घेण्यात आला आहे, की उद्यापासून कार्यालये पूर्ण क्षमतेने पुन्हा सुरू करण्यात येतील आणि सर्व स्तरावरील कर्मचाऱ्यांना, कोणत्याही सवलतीविना , 7 फेब्रुवारी 2022 पासून नियमितपणे कार्यालयात प्रत्यक्ष हजर राहावे लागेल.
मंत्रीमहोदयांनी पुढे सांगितले की, की, कर्मचाऱ्यांनी नेहमी मुखपट्टी  घातली आहे, आणि कोविड प्रतिबंधक वर्तनाचे ते योग्य पालन करत आहेत, हे सर्व विभाग प्रमुखांना सुनिश्चित करावे लागेल.
पूर्वीच्या परिपत्रकानुसार 50% कार्यालयीन उपस्थितीचा नियम 15 फेब्रुवारीपर्यंत वाढविण्यात आला होता,तो रद्दबातल ठरवला गेला आहे. संबंधित विभागांकडून माहिती प्राप्त झाल्यानंतर आणि परिस्थितीचा आढावा घेतल्यानंतर, कार्मिक आणि प्रशिक्षण विभागाने  एक नवीन कार्यालयीन निवेदन  जारी केले आहे आणि त्यानुसार सर्व स्तरावरील सर्व कर्मचाऱ्यांना, कोणतीही सूट न घेता,उद्यापासून, म्हणजे 7 फेब्रुवारी 2022 पासून कार्यालयात हजर राहावे लागेल. कोणताही कर्मचाऱ्याला "घरातून काम" हा पर्याय उपलब्ध नसेल.
येथे हे नमूद करणे अगत्याचे आहे, की कार्मिक आणि प्रशिक्षण विभागाने  3 जानेवारी 2022 रोजी कार्यालयीन निवेदनाद्वारे काही मार्गदर्शक तत्त्वे जारी केली होती आणि महामारीच्या परिस्थितीनुसार वेळोवेळी त्याचे पुनरावलोकन केले जात होते.
त्यानंतर घेतलेल्या आढाव्यात, ही मार्गदर्शक तत्त्वे 15 फेब्रुवारीपर्यंत वाढवणे योग्य मानले गेले होते. अवर सचिव स्तराखालील सर्व सरकारी कर्मचाऱ्यांना प्रत्यक्ष संख्याबळाच्या 50% टक्क्यांपर्यंत समक्ष उपस्थिती मर्यादित ठेवण्याची मुभा होती आणि उर्वरित 50% टक्के कर्मचाऱ्यांना घरून काम करण्यास सांगण्यात आले होते. याशिवाय दिव्यांग व्यक्ती आणि गरोदर महिला कर्मचाऱ्यांना कार्यालयात येण्यापासून सूट देण्यात आली होती. घरून काम करणाऱ्या अधिकारी आणि कर्मचाऱ्यांना नेहमी दूरध्वनी आणि संपर्काच्या इतर माध्यमांवर उपलब्ध राहण्यास सांगण्यात आले होते.
दरम्यान, गेल्या महिन्यात डॉ जितेंद्र सिंह यांनी व्हिडीओ कॉन्फरन्स घेतली आणि घरातून काम करणाऱ्या कर्मचाऱ्यांशी तसेच कोविड पॉझिटिव्ह आलेल्या कर्मचाऱ्यांशी संवाद साधला,त्यांच्या प्रकृतीची चौकशी केली होती आणि त्यांचे मत आणि विचारही जाणून घेतले होते.
आता, पूर्वीच्या परिपत्रकानुसार, ज्यायोगे 50% कार्यालयीन उपस्थिती नियम 15 फेब्रुवारीपर्यंत वाढविण्यात आला होता, तो रद्द करून कार्मिक आणि प्रशिक्षण विभाग  द्वारे एक नवीन कार्यालयीन निवेदन जारी करण्यात आले आहे, ज्यात असे नमूद केले आहे की सर्व स्तरावरील कर्मचारी, कोणतीही सूट न घेता, उद्यापासून म्हणजे 7 फेब्रुवारी 2022 पासून कार्यालयात प्रत्यक्ष हजर रहातील. कोणत्याही कर्मचार्यासाठी यापुढे "घरातून काम" हा पर्याय उपलब्ध नसेल.
N.Chitale/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
गृह मंत्रालय
वर्ष 2022 च्या पहिल्याच दिवशी पीएम किसान योजनेअंतर्गत 10 कोटी शेतकऱ्यांच्या खात्यात 20,000 कोटी रुपये वर्ग केल्याबद्दल केंद्रीय गृह आणि सहकार मंत्री अमित शहा यांनी पंतप्रधान नरेंद्र मोदी यांच्याप्रती व्यक्त केली कृतज्ञता
वर्ष 2022 च्या पहिल्याच दिवशी पीएम किसान योजनेअंतर्गत 10 कोटी शेतकऱ्यांच्या खात्यात 20,000 कोटी रुपये वर्ग केल्याबद्दल केंद्रीय गृह आणि सहकार मंत्री श्री अमित शहा यांनी पंतप्रधान नरेंद्र मोदी यांच्याप्रती कृतज्ञता व्यक्त केली आहे.
केंद्रीय गृहमंत्र्यांनी ट्विट केले आहे की, “शेतकऱ्यांच्या सक्षमीकरणाशिवाय देशाचा सर्वांगीण विकास शक्य नाही आणि गेल्या सात वर्षांपासून शेतकऱ्यांना आत्मनिर्भर करण्यासाठी अविरत प्रयत्न करत असलेले शेतकरी-अनुकूल मोदी सरकार देशाने अनुभवले आहे.”
ते म्हणाले की, “शेतकऱ्यांना शेतीच्या बिकट काळात आर्थिक पाठबळ देऊन त्यांना कर्जमुक्त ठेवण्यासाठी पीएम किसान योजनेने खूप चांगली कामगिरी केली आहे.”
पंतप्रधान कार्यालय
जालियनवाला बागेत आजच्या दिवशी शहीद झालेल्या सर्वांच्या बलिदानाचे पंतप्रधानांनी केले स्मरण
नवी दिल्ली, 13 एप्रिल 2023
जालियनवाला बागेत आजच्या दिवशी दिवशी शहीद झालेल्या सर्वांच्या बलिदानाचे पंतप्रधान नरेंद्र मोदी यांनी स्मरण केले आहे.
एका ट्विटमध्ये पंतप्रधान म्हणाले;
"जालियनवाला बागेत आजच्या दिवशी शहीद झालेल्या सर्वांच्या बलिदानाचे मी स्मरण करतो. त्यांच्या सर्वोच्च बलिदानामुळे आपल्या थोर स्वातंत्र्यसैनिकांची स्वप्ने पूर्ण करण्यासाठी व एक बळकट तसेच विकसित भारत निर्माण करण्याकरिता आणखी कठोर परिश्रम करण्याची आपल्याला प्रेरणा मिळते."
S.Pophale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
विज्ञान आणि तंत्रज्ञान मंत्रालय
कोविड-19, एन्फ्लुएन्झा सारख्या विषाणूचा फैलाव रोखणारे बहुउपयोगी लेपन विकसित
नवी दिल्ली, 6 एप्रिल 2020
बंगळुरू इथल्या जवाहरलाल नेहरू प्रगत वैज्ञानिक संशोधन केंद्राने  एक नवीन सूक्ष्मजीव रोधक पदार्थ शोधून काढला असून या पदार्थाचा लेप इन्फ्ल्यूएन्झाच्या घातक विषाणूंना निष्प्रभ करतो असे सिद्ध झाले आहे. JNCASR ही विज्ञान व तंत्रज्ञान विभागाअंतर्गत काम करणारी एक स्वायत्त संस्था आहे. श्वसन मार्गाच्या संसर्गसाठी कारणीभूत असलेल्या या विषाणूला रोखणारे हे लेपन कोविड-19 चा प्रसार रोखण्यासाठी प्रभावीपणे वापरले जाऊ शकते. विज्ञान व तंत्रज्ञान विभागाअंतर्गत काम करणारे विज्ञान व अभियांत्रिकी संशोधन मंडळ या संशोधनासाठी पुढील मदत करणार आहे.
या लेपनाशी संपर्क आल्यावर एन्फ्लुएन्झाचा विषाणू 100% नष्ट होतो हे सिद्ध झाले आहे. एन्फ्लुएन्झाचा विषाणू एका आवरणाने झाकलेला असतो, कोविड-19 चा विषाणू ही तशाच आवरणाने झाकलेला असतो. त्यामुळे या एन्फ्लुएन्झाच्या विषाणू प्रमाणेच कोविड-19 चा विषाणू देखील या लेपनाच्या संपर्कात आल्यास नष्ट होईल, असे संशोधकांचे निष्कर्ष सांगतात. हे लेपन तंत्रज्ञान सुलभ असून, त्यासाठी कुशल कारागिरांची गरज नसेल. कोविड-19 विषाणूवर त्याची चाचणी लवकरच घेतली जाणार आहे.
ही चाचणी यशस्वी ठरल्यास डॉक्टर व नर्सेसनी वापरण्याचे विविध संरक्षक पोषाख , म्हणजेच, गाऊन ,हात मोजे, चेहरा झाकण्याचे आवरण, यामध्ये या लेपनाचा उपयोग होईल. यामुळे वैद्यकीय क्षेत्रातल्या सर्वांना विषाणूपासून अतिरिक्त संरक्षण मिळेल आणि कोविड-19 विरोधात चाललेल्या लढयाला आणखी बळ मिळेल.
आपल्या देशातल्या सर्वोत्तम संशोधन संस्था त्यांच्या मूलभूत विज्ञान संशोधनासाठी जगभरातून लौकिक मिळवतात. आता या संस्था आपल्या ज्ञानाचा देशात असलेल्या आव्हानात्मक परिस्थितीत उपयोग करून देण्यासाठी प्रयत्नशील आहेत, याचा आम्हाला अभिमान आहे. JNCASR ने शोधून काढलेले हे नवे लेपन म्हणजे त्याचेच उदाहरण आहे. आपण अशा प्रकारची अनेक संशोधने उद्योग क्षेत्राच्या सक्रीय मदतीमुळे यशस्वीपणे वापरात आणू शकू, असे विज्ञान व तंत्रज्ञान विभागाचे सचिव प्रोफेसर आशुतोष शर्मा यांनी म्हटले आहे.
JNCASR चे प्रो जयंत हलदर, श्रेयन घोष, डॉ रिया मुखर्जी आणि डॉ देबज्योति बसक या संशोधकांच्या चमूने हे तंत्रज्ञान विकसित केले आहे. लेपनासाठी विकसित केलेले हे विषाणूरोधी संमिश्र पाणी, इथेनॉल, मिथेनॉल आणि क्लोरोफॉर्म यामध्ये विद्राव्य आहे. या संमिश्राच्या जलीय तसेच सेंद्रिय द्रावणांचा लेप किंवा थर कापड, प्लास्टिक, पीव्हीसी, पॉलीयुरेथिन किंवा पॉलिस्टायरिनने बनलेल्या वैद्यकीय साहित्यावर अथवा सामान्य वापराच्या वस्तूंवर देऊ शकतो. या लेपनाच्या संपर्कात हा विषाणू आल्यास तीस मिनिटात तो पूर्ण नष्ट होतो. हे लेपन जिवाणूंच्या संरक्षक आवरणाचादेखील भेद करून त्यांना नष्ट करते. औषधांना दाद न देणारे अनेक जीवाणू व बुरशी या लेपनाच्या संपर्कात आल्यास संपूर्ण मृत झाल्याचे संशोधनात आढळून आले आहे. यात मेथिसिलीन औषधाला दाद न देणाऱ्या एस ओरिअस तसेच फ्लुकोनाझोल औषधाला दाद न देणाऱ्या सी अलबिकन्स या जीवाणूंचा समावेश आहे. यासाठी 40 ते 45 मिनिटांचा संपर्क पुरेसा असतो. या औषधी लेपनाने थर दिलेल्या सुती कापडामुळे 10 लाख जिवाणू पेशी मृत झाल्याचे दिसून आले. तीन ते चार प्रक्रियांमध्ये हे विषाणू रोधी संमिश्र अनेक प्रकारच्या द्रावांमध्ये विरघळू शकते. तयार झालेल्या द्रावणाचा लेप अनेक प्रकारच्या पृष्ठभागांवर सहजगत्या देता येतो. त्यासाठी विशेष कुशल कारागिरांची गरज नसल्यामुळे ही लेपन प्रक्रिया सुलभ आणि वेगाने घडू शकते.
U.Ujgare/U.Raikar/P.Malandkar
(Visitor Counter : 245
पंतप्रधान कार्यालय
पंतप्रधानांकडून नागरिकांना माघ पौर्णिमेच्या शुभेच्छा
नवी दिल्ली, 27 फेब्रुवारी 2021
पंतप्रधान नरेंद्र मोदी यांनी माघ पौर्णिमेनिमित्त नागरिकांना शुभेच्छा दिल्या आहेत.
“सर्व नागरिकांना माघ पौर्णिमेच्या हार्दिक शुभेच्छा,” असा संदेश पंतप्रधानांनी ट्विटर वरून दिला आहे.S.Tupe/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
ईद-उल-झुआच्या पूर्वसंध्येला राष्ट्रपतींकडून जनतेला शुभेच्छा
(नवी दिल्ली, 21 ऑगस्ट 2018
ईद-उल-झुआच्या पूर्वसंध्येला राष्ट्रपती रामनाथ कोविंद यांनी जनतेला शुभेच्छा दिल्या आहेत.
ईद-उल-झुआनिमित्त जनतेला विशेषत: भारतात आणि परदेशात राहणाऱ्या आपल्या मुस्लीम बंधु-भगिनींना शुभेच्छा.
या विशेष दिवशी आपण बलिदानाच्या भावनेचं स्मरण करतो. समाजातल्या एकता आणि बंधुभावासाठी एकजुटीने कार्य करण्यासाठी कटिबद्ध होऊया, असे राष्ट्रपतींनी आपल्या संदेशात म्हटले आहे.
N.Sapre/N.Chitale/P.Kor
संरक्षण मंत्रालय
समुद्रात बंद पडलेल्या जहाजाला भारतीय नौदलाकडून तंत्रविषयक सहाय्य
मुंबई, 12 मार्च 2021
ओमानच्या आखातात असलेल्या आयएनएस तलवार या जहाजाला 11 मार्च 2021 ला एमव्ही नयन या समुद्रात बंद पडलेल्या व्यापारी मालवाहू जहाजाकडून तांत्रिक सहाय्यासाठी मदतीची विनंती आली. ओमानहून इराककडे निघालेले हे जहाज उर्जा निर्मिती यंत्रणेसह आणखी काही यंत्रणात बिघाड झाल्याने 9 मार्च पासून समुद्रावर तरंगत होते.
एमव्ही नयन संकटात असल्या संदर्भात प्राथमिक हवाई पाहणी केल्या नंतर भारतीय नौदल जहाजाने, व्हीबीएसएस पथकासह  तांत्रिक सहाय्य करणारे पथकही मदतीसाठी पाठवले. एमव्ही नयन या जहाजावर सात भारतीय कर्मचारी होते.नौदलाच्या पथकाने सात तास अखंड काम करत जनरेटर, समुद्री जल पंप, कॉम्प्रेसर, मुख्य इंजिन यासारखी उपकरणे कार्यान्वित करत हे जहाज प्रवासासाठी पुन्हा सज्ज केले.
एमव्ही नयन पुढच्या बंदराकडे प्रयाण करण्यापूर्वी जीपीएस आणि नेव्हिगेशन लाईट यासारखी उपकरणे कार्यान्वित करण्यासाठीही नौदलाच्या पथकाने सहाय्य केले.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
माहिती आणि प्रसारण मंत्रालय
माहिती आणि प्रसारण मंत्री स्मृती इराणी यांच्या हस्ते 15 व्या आशिया माध्यम शिखर परिषदेचे नवी दिल्लीत उद्घाटन
नवी दिल्ली, 10 मे 2018
कोणा एकाचे वर्चस्व निर्माण होऊ नये म्हणून माध्यम उद्योगामध्ये समतोल साधण्यासाठी सहाय्यभूत ठरतील असे नियम, कायदे आणि आचारसंहिता तयार करण्याची आता वेळ आली आहे, असे प्रतिपादन केंद्रीय माहिती आणि प्रसारण आणि वस्त्रोद्योग मंत्री स्मृती झुबीन इराणी यांनी आज नवी दिल्ली येथे केले. 15 व्या ‘आशिया माध्यम शिखर परिषद 2018’ च्या उद्घाटन कार्यक्रमात त्या बोलत होत्या.
भारतात 2021 पर्यंत जवळपास 969 दशलक्ष इंटरनेट वापरकर्ते असणार आहेत. डिजिटल व्यवहारांचा वाढता व्याप लक्षात घेतल्यानंतर, भारतीय प्रसार माध्यम त्याकडे केवळ आव्हान म्हणून पाहत नाहीत तर ती एक संधी म्हणून पाहत आहे, हे जाणवते. त्यामुळेच आता माध्यम उद्योगांमध्ये समतोल साधणे अत्यंत गरजेचे आहे, असे इराणी यांनी यावेळी स्पष्ट केले.
माहिती आणि प्रसारण मंत्रालय, इंडियन इन्स्टिट्यूट ऑफ मास कम्युनिकेशन , ब्रॉडकास्ट इंजिनिअरिंग कन्सलटंट यांच्या संयुक्त विद्यमाने या शिखर परिषदेचे आयोजन करण्यात आले आहे. तीन दिवस चालणाऱ्या या परिषदेला वेगवेगळ्या 39 देशांमधून 220 पेक्षा जास्त प्रतिनिधी उपस्थित राहिले आहेत.
समाज माध्यम संकेत खालीलप्रमाणे-
Hashtag: #AsiaMediaSummit
YouTube: https://www.youtube.com/pibindia 
Facebook: https://www.facebook.com/pibindia
Twitter: https://twitter.com/asiamediasummit
B.Gokhale/S.Bedekar/P.Malandkar
(Visitor Counter : 108